

**บันทึกข้อความ**

**ส่วนราชการ** สำนักงานสาธารณสุขอำเภอเทพสถิต อำเภอเทพสถิต จังหวัดชัยภูมิ โทร. 044-857101

**ที่** ชย 1318.1 / พิเศษ วันที่ 2 เดือน มกราคม พ.ศ. 2568

# **เรื่อง** ลงนามประกาศเจตนารมณ์การแก้ไขปัญหาการล่วงละเมิดหรือคุกคามทางเพศในการทํางาน

**เรียน** สาธารณสุขอำเภอเทพสถิต

**เรื่องเดิม**

๑) คณะรัฐมนตรีในคราวประชุมเมื่อวันที่ ๒๓ เมษายน ๒๕๖๓ ได้มีมติเห็นชอบร่างมาตรการในการป้องกันและแก้ไขปัญหาการล่วงละเมิดหรือคุกคามทางเพศในการทํางาน ตามที่กระทรวงพัฒนา สังคมและความมั่นคงของมนุษย์เสนอ และให้ส่วนราชการและหน่วยงานของรัฐทุกแห่งรายงานผลการ ดําเนินงานตามาตรการฯดังกล่าวไปยังศูนย์ประสานการป้องกันและแก้ไขปัญหาการล่วงละเมิดหรือคุกคาม ทางเพศในการทํางาน อย่างเคร่งครัด

๒) สํานักงานปลัดกระทรวงสาธารณสุข ได้ส่งมาตรการในการป้องกันและแก้ไขปัญหาการล่วงละเมิดหรือคุกคามทางเพศในการทํางาน ตามมติคณะรัฐมนตรีดังกล่าว ให้หน่วยงานในสังกัดฯประกอบด้วยสํานักงานสาธารณสุขจังหวัด สํานักงานสาธารณสุขอําเภอ และโรงพยาบาลส่งเสริมสุขภาพตําบลทราบและถือปฏิบัติอย่างเคร่งครัด พร้อมทั้งให้รายงานผลการดําเนินงานตามมาตรการดังกล่าว ให้ศูนย์ปฏิบัติการ ต่อต้านการทุจริต กระทรวงสาธารณสุข ภายในวันที่ ๓๐ กันยายน ๒๕๕๓

**ข้อเท็จจริงและข้อพิจารณา**

เพื่อสร้างและรักษาสภาพแวดล้อมในการทํางานให้ปราศจากการล่วงละเมิดหรือคุกคามทางเพศรวมทั้งการจัดสภาพแวดล้อม และมาตรการต่างๆ เพื่อลดความเสี่ยงที่จะทําให้เกิดการล่วงละเมิดหรือคุกคามทางเพศขึ้น สํานักงานสาธารณสุขอําเภอเทพสถิต จึงได้ดําเนินการดังนี้

๑) จัดทําประกาศสํานักงานสาธารณสุขอําเภอเทพสถิต เรื่อง เจตนารมณ์การป้องกันและแก้ไขปัญหาการล่วงละเมิดหรือคุกคามทางเพศในการทํางาน

๒) จัดทําคู่มือแนวปฏิบัติงานตามมาตรการป้องกันและแก้ไขปัญหาการล่วงละเมิดหรือคุกคามทางเพศในการทํางาน ของสํานักงานสาธารณสุขอําเภอเทพสถิต

**ข้อพิจารณา**

๑) เห็นควรนําประกาศสํานักงานสาธารณสุขอําเภอเทพสถิต เรื่อง เจตนารมณ์การป้องกันและแก้ไขปัญหาการล่วงละเมิดหรือคุกคามทางเพศในการทํางาน พร้อมทั้งมาตรการและแนวปฏิบัติเพื่อป้องกันป้องกันและแก้ไขปัญหาการล่วงละเมิดหรือคุกคามทางเพศในการทํางาน ขึ้นเผยแพร่บนเว็บไซต์ของสํานักงานสาธารณสุขอําเภอเทพสถิต

๒) เห็นควรมีหนังสือแจ้งเวียนให้หน่วยงานในสังกัดสํานักงานสาธารณสุขอําเภอเทพสถิตทราบและถือปฏิบัติโดยเคร่งครัด พร้อมทั้งให้ดําเนินการจัดทําประกาศฯตามมาตรการฯและแนวปฏิบัติเพื่อป้องกันและแก้ไขปัญหาการล่วงละเมิดหรือคุกคามทางเพศในการทํางาน ให้เหมาะสมกับการปฏิบัติของหน่วยงานและรายงานผลการดําเนินงานให้สํานักงานสาธารณสุขอําเภอเทพสถิต ทราบด้วย

**ข้อเสนอ**

จึงเรียนมาเพื่อโปรดพิจารณาและลงนามในประกาศสํานักงานสาธารณสุขอําเภอเทพสถิตเรื่องเจตนารมณ์การป้องกันและแก้ไขปัญหาการล่วงละเมิดหรือคุกคามทางเพศในการทํางานของสํานักงานสาธารณสุขอําเภอเทพสถิต รายละเอียดแนบเรียนมาพร้อมนี้



 (นางสาวชลิตา ไตรทิพย์)

 ผู้ช่วยสาธารณสุขอำเภอเทพสถิต

**ทราบ/อนุมัติ**



(นายสายัณห์ สุวรรณโรจน์)

สาธารณสุขอำเภอเทพสถิต